ਇੰਡੋਨੇਸ਼ੀਆ ਮਹਿਲਾ ਕ੍ਰਿਕਟ ਟੀਮ
ਇੰਡੋਨੇਸ਼ੀਆ ਦੀ ਰਾਸ਼ਟਰੀ ਮਹਿਲਾ ਕ੍ਰਿਕਟ ਟੀਮ ਉਹ ਟੀਮ ਹੈ ਜੋ ਅੰਤਰਰਾਸ਼ਟਰੀ ਮਹਿਲਾ ਕ੍ਰਿਕਟ ਵਿੱਚ ਇੰਡੋਨੇਸ਼ੀਆ ਦੀ ਨੁਮਾਇੰਦਗੀ ਕਰਦੀ ਹੈ। ਉਨ੍ਹਾਂ ਨੇ ਆਪਣੀ ਅੰਤਰਰਾਸ਼ਟਰੀ ਸ਼ੁਰੂਆਤ ਜਨਵਰੀ 2019 ਵਿੱਚ ਬੈਂਕਾਕ ਵਿੱਚ 2019 ਥਾਈਲੈਂਡ ਮਹਿਲਾ ਟੀ 20 ਸਮੈਸ਼ ਵਿੱਚ ਕੀਤੀ ਸੀ। ਅਪ੍ਰੈਲ 2018 ਵਿਚ ਅੰਤਰਰਾਸ਼ਟਰੀ ਕ੍ਰਿਕਟ ਪਰਿਸ਼ਦ (ਆਈ.ਸੀ.ਸੀ.) ਨੇ ਆਪਣੇ ਸਾਰੇ ਮੈਂਬਰਾਂ ਨੂੰ ਪੂਰੀ ਮਹਿਲਾ ਟੀ -20 ਅੰਤਰਰਾਸ਼ਟਰੀ (ਡਬਲਯੂ.ਟੀ 20 ਆਈ) ਦਾ ਦਰਜਾ ਦਿੱਤਾ। ਇਸ ਲਈ 1 ਜੁਲਾਈ 2018 ਤੋਂ ਬਾਅਦ ਇੰਡੋਨੇਸ਼ੀਆ ਮਹਿਲਾ ਟੀਮ ਅਤੇ ਆਈਸੀਸੀ ਦੇ ਹੋਰ ਮੈਂਬਰਾਂ ਵਿਚਕਾਰ ਖੇਡੇ ਗਏ ਸਾਰੇ ਟੀ -20 ਮੈਚ ਪੂਰੇ ਡਬਲਯੂ.ਟੀ- 20 ਆਈ. ਹੋਣਗੇ।